Atterbury ken 65 nuwe beurse toeFoto: Atterbury Trust. Atterbury Trust se beursspan het pas al die onderhoude vir 2016 se beurse afgehandel. Ons hoor by Zahn Hulme hoe dit verloop het. Daar is 65 nuwes. Op die oomblik het ons so 170 studente in die program, met ongeveer 30 wat aan die einde van die jaar klaarmaak. Daar gaan dus volgende jaar nader aan 200 heeltydse studente wees. Die beursprogram gaan beslis van krag tot krag! Ag, ons wens ons kon almal help. Ons het 130 onderhoude gedoen, maar op die ou end is daar mense wat ons moes wegwys. Ons het ŉ begroting en dan bepaal ons op grond van die onderhoude wie die hulp die nodigste het, baie gemotiveerd is en wat ook in ons opinie eendag die grootste verskil in ons land sal maak. Dit breek mens se hart om studente weg te wys, maar ons moet die mees belowende kandidate kies. Ja daar was baie; dié wat my bybly was die kinders wat swaar grootgeword het. Daar was die een meisie wat sulke helder, pynlike herinneringe aan haar kinderjare met ŉ alkoholis-pa met ons gedeel het. Dit was duidelik dat sy alkoholverwante dood ŉ diep indruk op haar gemaak het. Sulke dinge ruk mens. Dan was daar een seun wat in ŉ stadium in ŉ park in die Paarl gebly het, maar sedertdien met die hulp van een van sy onderwysers Pretoria toe getrek het. Hy het tans ŉ groep weldoeners wat hom met bydraes help. Ook vanjaar se hoofseun van die Hoërskool Tuine in Pretoria. Hy het reeds op 18 ŉ fyn ontwikkelde sin vir reg en verkeerd en sulke ongelooflike goeie waardes. Sy lewensuitkyk is sosuiwer as mens sy omstandighede in ag neem. Ek het lanklaas ŉ 18-jarige ontmoet wat my so beïndruk het. Ek kon sien daar is meer van die universiteite wat begin agterkom wat Atterbury Trust doen en studente wat by hulle vir finansiële hulp aanklop, na ons verwys. Ons het byvoorbeeld uit Noordwes meer as 20 aansoeke gekry van behoeftige ingenieurstudente. Van hulle is reeds in hul eerste jaar op universiteit, maar hulle sukkel om finansieel die mas op te kom. Dan is daar ook vir die eerste keer ewe veel seuns en meisies; in die verlede het ons altyd meer meisies gehad. As die aansoeke sluit, kyk ons deur elkeen om te sien wie volgens ons kriteria kwalifiseer. Vanjaar het ons omtrent 500 aansoeke gehad. Ons oorweeg die finansiële behoeftigheid en dan kyk ons na hul punte, hul veelsydigheid, of hulle ekstra werk doen om geld te verdien. Die klompie wat hieraan voldoen, word genooi vir ŉ onderhoud. Ons het vanjaar 130 studente gespreek en ons het onderhoude reg oor die land gehou – in Potchefstroom, Kaapstad, Durban, Stellenbosch, Bloemfontein. In die onderhoud kyk ons na hul huishoudelike omstandighede en ons maak seker van hulle behoeftigheid. Dan kyk ons ook na hul studierigting en evalueer of ons dink dit is ŉ goeie rigting vir die student, of hulle weet wat dit behels, of hulle al navorsing daaroor gedoen het. Ons vra hulle uit oor sport, kultuur en buitemuurse bedrywighede; wat hul stokperdjies is, wat hul sosiaal doen. Ons is op die uitkyk vir mense wat eendag ŉ impak gaan maak in die samelewing, wat leiding gaan neem want die beursprogram gaan ook vir ons oor die bou van ŉ generasie wat eendag ŉ verskil kan maak, wat kan teruggee. So evalueer ons die aansoeke op grond van die onderhoude en kies die top 65. Ons het almal reeds teen einde September laat weer, ook die onsuksesvolle kandidate. Hulle is omtrent die helfte seuns en meisies. Daar is ŉ paar wat al eerstejaars is, ŉ groot klomp ingenieurs en ook onderwysers. Daar is ook ŉ hele klompie wat BComm en BRek gaan studeer. Hulle doen oorwegend professionele rigtings. Dis reg ja. Ons hoop dat ons volgende jaar 70 studente sal kan help. Dit sal beteken dat ons sowat R500 000 ekstra nodig het. Dit is werklik ŉ eer om soveel talent en dryfkrag in ŉ groep jongmense te sien, soveel honger om hulself te bekwaam en ŉ bydrae te kan maak, dus sal ons graag die ekstra geld wil bymekaarkry. Donasies is baie welkom, en ons sal ook met ons gewaardeerde medewerkers saamspan om te kyk hoe ons die ekstra geld kan insamel.